
ՈՐՈՇՈՒՄ
	21 սեպտեմբերի 2021 թվականի
	թիվ 125
	քաղ. Մոսկվա



Ճանապարհային ֆրեզը Եվրասիական տնտեսական միության արտաքին տնտեսական գործունեության միասնական ապրանքային անվանացանկին համապատասխան դասակարգելու մասին

Եվրասիական տնտեսական միության մաքսային օրենսգրքի 22-րդ հոդվածի 1-ին կետի առաջին պարբերությանը համապատասխան՝ Եվրասիական տնտեսական հանձնաժողովի կոլեգիան որոշեց․ 
1.	Ճանապարհային ֆրեզն ինքնագնաց ճանապարհային մեքենա է, որը նախատեսված է ճանապարհային ծածկույթի (օրինակ՝ ասֆալտի, ասֆալտաբետոնային ծածկույթի եւ այլնի) շերտ առ շերտ կտրման (ֆրեզման) եւ կտրված նյութն այլ տրանսպորտային միջոցի մեջ բեռնելու համար, սարքավորված է թրթուրավոր կամ անվավոր ամրաշրջանակով, որի վրա տեղադրված են շարժիչը, կտրիչներով ֆրեզային թմբկագլանը, ֆրեզի շարժաբերը, փոխակրիչը (փոխադրիչը), ջրի եւ վառելիքի բաքերը, օպերատորի հարթակը՝ կառավարման համակարգով, Արտաքին տնտեսական գործունեության ապրանքային անվանացանկի մեկնաբանման 1-ին եւ 6-րդ հիմնական կանոններին, Եվրասիական տնտեսական միության արտաքին տնտեսական գործունեության միասնական ապրանքային անվանացանկի 84-րդ խմբի 7-րդ ծանոթագրությանը համապատասխան՝ դասակարգվում է Եվրասիական տնտեսական միության արտաքին տնտեսական գործունեության միասնական ապրանքային անվանացանկի 8479 10 000 0 ենթադիրքում։
2.	Սույն որոշումն ուժի մեջ է մտնում դրա պաշտոնական հրապարակման օրվանից 30 օրացուցային օրը լրանալուց հետո։

	Եվրասիական տնտեսական հանձնաժողովի կոլեգիայի նախագահ՝
	
	Մ. Մյասնիկովիչ

